ఈ భూగ్రహం ఎంతో సుందరమైనది,
జీవితంలో చిన్న చిన్నవాటిని గమనించకుండా ఉండటం అనేది చాలా తేలిక.
కానీ ఒకసారి జాగ్రత్తగా పరిశీలించండి...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
కరీబియన్ ప్రాంతం.
పాల్ రడ్ వ్యాఖ్యాతగా వ్యవహరించారు
ఇది స్వర్గాన్ని తలపిస్తుంది.
ఇది క్యూబన్ బీ హమింగ్ బర్డ్ పక్షికి ఒక చక్కని అనువైన నివాసంలా అనిపిస్తుంది.
ఇది తుమ్మెద కన్నా అంత పెద్దగా ఏమీ ఉండదు.
ఇది ప్రపంచంలోనే అతి చిన్న పక్షి.
ఈ దీవులలో మనకి ఏ మాత్రం
పరిచయం లేని వింత జీవులు చాలా రకాలు ఉన్నాయి.
చాలా వరకు జీవులు తమ జాతిలోనే అతి చిన్నవి, ఇవి భూమ్మీద ఇక్కడ తప్ప ఇంకెక్కడా కనబడవు.
ఆహారం, చోటు, ఈ దీవులలో చాలా పరిమితంగా ఉంటుంది.
ఇక్కడ ఎంత చిన్నగా ఉంటే అంత సాఫీగా జీవనం సాగించవచ్చు అన్నమాట.
కానీ ఈ స్వర్గానికి ఒక చీకటి కోణం కూడా ఉంది.
తుఫానుల సమయం వచ్చినప్పుడు,
ఇక్కడి జంతువులు, ఈ గ్రహంలోని అత్యంత బలమైన గాలుల తాకిడిని ఎదుర్కోవలసి ఉంటుంది.
దీవి
ఎండ కాచే రోజులలో, కరీబీయన్ దీవిలో జీవనం ఎంతో హడావిడిగా, రకరకాలుగా ఉంటుంది.
ఒక మగ బీ హమింగ్ బర్డ్.
ఓ ఆడ తోడు కోసం వెతుకుతోంది...
ఆకట్టుకోవడానికి బాగా ముస్తాబయింది కూడా.
కానీ ఆడ పక్షి బిజీగా ఉంది.
తన రెండు పిల్లల ఆలనాపాలనా చూసుకుంటోంది,
అవి ఇప్పుడే కాఫీ గింజలంత పరిమాణం ఉన్న గుడ్ల నుండి ఈ లోకంలోకి అడుగుపెట్టాయి.
వాటి గూడు ఒక కాఫీ కప్పు అంత పరిమాణం ఉంటుంది.
పురుగులను, తేనెను సేవించడం వలన ఆ పిల్లల పరిమాణం నాలుగు రోజులలో రెండింతలు అవుతుంది.
ఈ ఆహారాన్నంతా వాటికి అందించడం అనేది చిన్న పని కాదు.
హమ్మింగ్ బర్డ్ లు, అన్ని జంతువుల కన్నా చాలా వెగంగా తమ శక్తిని వాడుకుంటాయి.
కాబట్టి ఆ పక్షి ఒక రోజుకి కొన్ని వందల పూలను సందర్శించాల్సి ఉంటుంది.
అది చాలా చిన్నగా ఉంటుంది, కనుక ఇతర చిన్న పురుగుల నుండి పోటీ ఎక్కువగా ఉంటుంది.
మరి అది ఆహార వేటలో ఉన్నప్పుడు, గూడుకు రక్షణగా ఏమీ ఉండదు.
ఒక్క చీమ అయినా ప్రమాదకరమైనదే.
ఇంకా ఎక్కువ చీమలు వస్తున్నాయి, ఇప్పుడు పిల్లల ప్రాణానికి ప్రమాదం ఉంది.
సరిగ్గా సమయానికి వచ్చేసింది.
వచ్చి ప్రమాదం నుండి గట్టెక్కించింది.
కాలక్రమేణా, కరీబియన్ జీవులు పరిసరాలకు తగ్గట్టుగా పరిణమించాయి,
తమకు దక్కే అతి తక్కువ ఆహారాన్ని అందిపుచ్చుకోవడానికి, చిన్నగా అయిపోయాయి.
ఒక త్రెడ్ పాము,
ఒక దారపుపోగు అంత సన్నగా ఉంటుంది...
మన చూపుడు వేలంత పొడవు ఉంటుంది.
ఇది చీమలను తింటుంది...
ఒక పాము విషయంలో ఇది వింతే.
పెద్ద చీమలు దాని దవడల్లో పట్టలేనంత పెద్దగా ఉంటాయి.
కానీ చీమల పిల్లలను చాలా సులువుగా గుటుక్కుమనేయగలదు.
ఈ చిట్టిపొట్టి అద్భుతమైన జీవులలో చాలా వరకు ఈ దీవిలో మాత్రమే కనబడతాయి.
అగ్గిపుల్లకి సగం ఉండే
ఈ మరుగుజ్జు బల్లి, ప్రప్రంచంలోని అతిచిన్న బల్లులలో ఒకటి.
రాలిన ఆకుల మీద ఉన్న చిన్నిచిన్ని పురుగులను తినడానికి ఈ పరిమాణం చక్కగా సరిపోతుంది.
కానీ తుఫాను సమయాలలో ఈ పరిమాణం అంతగా ప్రయోజనకరం కాకపోవచ్చు.
చినుకులు బాంబుల్లాగా తాకుతాయి.
తన పిల్లలు తడవకుండా ఉండటానికి తల్లి హమ్మింగ్ బర్డ్ తనకు చేతనైనంత చేస్తుంది.
ఇతర పక్షులు తలదాచుకోవడానికని ఎగిరిపోతాయి.
కానీ తుఫాను చాలా తీవ్రంగా ఉంది...
దాని గూడును వదిలి వెళ్లిపోవడం తప్ప దానికి మరో దారి లేదు.
ఇక అడవి నేల మీద, నీళ్ల ప్రవాహం పోటు అలలను తలపిస్తుంది.
కానీ మరుగుజ్జు బల్లికి తన పరిమాణమే ఒక బలమైన ఆయుధం.
ఎంత చిన్నదీ, ఎంత బరువులేనిదీ అంటే నీటి మీద అది నడిచివెళ్లిపోతుంది.
వరద తగ్గుముఖం పట్టే వరకూ నీటి మీదనే తేలుతూ ఉంటుంది.
ఏడాడికి 15కు పైగా తుఫానులు కరీబీయన్ ను అతలాకుతలం చేస్తుండటంతో,
ఈ స్వర్గం ఒక్క క్షణంలో నరకంలా మారిపోగలదు.
హమ్మింగ్ బర్డ్ పిల్లలు వరద బారిన పడ్డాయి.
ఇక ఇది మళ్లీ మొదటి నుండి ఆరంభించాలి...
తదుపరి తుఫాను తాకిడికి గురయ్యే లోపు.
తుఫాను ప్రభావానికి, చెట్లుచేమలు సముద్రంలోకి కొట్టుకుపోతాయి.
కొన్ని జీవులు కూడా వాటితో పాటు తేలుతూ ప్రయాణిస్తుంటాయి.
అప్పుడప్పుడూ, ఆ ప్రయాణించే జీవులు అదృష్టంకొద్దీ కొత్త తీరాలకు చేరుకుంటాయి.
చాలా వరకు జీవులు, కొత్త దీవులను ఈ విధంగానే తమ ఆవాసంగా మలుచుకుంటాయి.
చిన్నవి, అలాగే గట్టివైన అనోలిస్ బల్లులు, బాగా విజయవంతంగా తప్పించుకోగలవు.
కానీ దాని కన్నా ముందు ఈ దీవికి ఎన్నో జీవులు ఎంతో ముందుగా వచ్చాయి.
హూటియాలు, ఉడుములు, తీరానికి కొట్టుకువచ్చిన వాటిని తింటూ జీవనం సాగిస్తాయి.
ఈ బల్లి, బీచ్ నుండి వేరే చోటికి వెంటనే వెళ్లిపోవాలి.
దానికీ, సురక్షితమైన చోటుకీ మధ్య దూరం కొన్ని మీటర్లే ఉంది.
తమ జాతి జనాభాను పెంచుకోవడానికి, సాహసవంతమైన పథనిర్దేశకులు కొన్ని సరిపోతాయి.
హూటియాల నుండి ఇసుక ఎండ్రకాయల దాకా అన్ని పరిమాణంలోని తీరం వెంబడి...
ఆహారం కోసం వెతికే జీవులకు, ఈ తుఫాను చాలా ఆహారాన్నే తెచ్చిపెట్టింది.
కానీ ఇక్కడున్నవన్నీ ఆహారం కోసమే చూస్తున్నాయి అనుకుంటే పొరపాటే.
ఈ హర్మిట్ పీత, ఒక కొత్త నివాసం కోసం వెతుకుతోంది.
తన నివాసం బాగా పాడయిపోయింది.
తుఫాను వల్ల కొన్ని కొత్త గవ్వలు తీరానికి కొట్టుకొచ్చాయి.
కానీ సరిగ్గా సరిపోయేదాన్ని వెతకడం అంత తేలిక కాదు.
దాని పరిమాణం గోల్ఫ్ బంతి అంత ఉంటుంది, అంతే.
కానీ హర్మిట్ పీతలు, కొబ్బరి కాయ అంత పరిమాణం దాకా పెరగగలవు,
కాబట్టి అవి పెరిగేకొద్దీ, అందుకు అనుగుణంగా వాటి పెంకులను కూడా మారుస్తూ ఉండాలి.
పెద్దపెద్ద నివాసాలకు గిరాకీ ఎప్పటికీ తగ్గేది కాదు కనుక,
ఈ హర్మిట్ పీతలు, సొంతంగా ఒక పరిష్కారాన్ని కనిపెట్టాయి.
ఏదైనా పీతకు దానికి సరిపోని గవ్వ కనుక కనబడితే...
అది ఇతర పీతలను వచ్చి ఆ గవ్వను చూసుకోమని పిలుస్తుంది.
ఇక ఆ గవ్వకి సరైన పరిమాణం గల పీత అక్కడికి చేరుకున్నప్పుడు...
అవి ఒక నివాసాల గొలుసుకట్టును ఏర్పరుస్తాయి.
చిన్నవాటి నుండి పెద్దవాటి దాకా.
ముందుగా అన్నింటికన్నా పెద్దది వెళ్తుంది.
ఇక పరిమాణానికి తగ్గట్టు ఒక్కొక్కటిగా ఖాళీ అయిన గవ్వలోకి వెళ్తూ ఉంటాయి.
ఈ పీత ఈ వేడుకకు ఆలస్యంగా వచ్చింది.
కానీ ఎప్పుడూ ఏదోక గవ్వ మిగిలిపోతూనే ఉంటుంది.
అతి చిన్న గవ్వ.
ఎలాగో తెలీదు గానీ, పీతకి తన సరైన ఆవాసాన్ని ఎప్పుడు కనుగొనాలో బాగా తెలిసిపోతుంది.
ఎట్టకేలకు, సరిపోయే ఆవాసం దొరికింది.
దాని అవసరం ఆ పీతకి ఉంటుంది.
ఏడాదిలోని ఈ సమయంలో, వాతావరణం ఊరికే ఉగ్రరూపం దాలుస్తూ ఉంటుంది.
ఇంకాస్త లోపల, మునుపటి తుఫాను ప్రభావం వలన నదులు ఉదృతి ఇంకా తగ్గలేదు...
అవి వర్షపునీటిని సముద్రంలోకి తెచ్చి వదిలేస్తున్నాయి.
కానీ కొన్ని వ్యతిరేక దిశలో వెళ్తున్నాయి.
ట్రై-ట్రై గోబీ చేపలు సంభోగం చేయడానికి అనువైన చోటు కోసం ఎదురీదుతూ ప్రయాణిస్తాయి.
పోటీని తప్పించుకోవడానికి, కొన్ని మగ చేపలు మరీ ఎక్కువ దూరం వెళ్లిపోతాయి.
ఈ మగ చేప ఒక చెంచా కన్నా చిన్నగా ఉంటుంది,
కానీ మొప్పలను సక్షన్ కప్పులుగా, అలాగే తన నోటిని పట్టు కోసం ఉపయోగిస్తూ,
అది ప్రవహానికి ఎదురు ఈదగలదు.
కానీ ఇది మాత్రం...
మరింత సవాలుతో కూడిన పనే అవుతుంది.
గోబీ చేపలు, 350 మీటర్ల ఎత్తు ఉండే జలపాతాలని సైతం అధిరోహించగలవు.
అంటే ఎంపైర్ స్టేట్ భవనం అంత ఎత్తు అన్నమాట.
ఈ అధిరోహణకి కొన్ని రోజుల వరకు సమయం పడుతుంది.
ఎక్కే ప్రయత్నం చాలా చేపలు చేస్తాయి...
కానీ నూటిలో ఒకటి మాత్రమే బతికి బట్టకట్ట గలుగుతుంది.
స్థిర వేగంతో వెళ్లడం వల్ల ప్రయోజనం ఉంటుంది.
విజయం.
దానితో పాటే సంభోగంలో పాల్గొనే అవకాశం.
ఒక కొత్త తరాన్ని ప్రవాహపు దిగువ భాగానికి పంపుతుంది అన్నమాట.
తుఫాను కాలం తాలూకు తేమ, భారీ స్థాయిలో జీవం పురుడు పోసుకొనేలా చేస్తుంది.
జమైకన్ మోంటేన్ పీత ఒక షుగర్ క్యూబ్ అంత పరిమాణంలోనే ఉంటుంది.
బతకడానికి అది నీటిలోనే ఉండాల్సిన అవసరం లేదు.
కానీ పిల్లలు పెట్టడానికి తల్లి పీతకు నీళ్ళు కావాల్సి ఉంటుంది.
బండ రాళ్ళ మధ్య వర్షపు నీరు అక్కడక్కడా ఉంటుంది,
కానీ అక్కడ పిల్లలను పెట్టడం అనేది కాస్త ప్రమాదంతో కూడిన వ్యవహారమే.
ఆ సమస్యను అధిగమించడానికి సరైన పరిష్కారమార్గం దానికి తెలుసు.
దానికి ఉన్న ప్రత్యేక రోమాల సాయంతో, ఒక నీటి పొరను అది తన పెంకు మీదికి చేర్చగలుగుతుంది.
ఇప్పుడు ఆ నీటి పొరను పెట్టడానికి దానికి ఒక అనువైన చోటు కావాలి.
అగ్గిపెట్టె అంత పరిమాణంలో ఉన్న ఒక ఖాళీ గవ్వ.
కొన్ని నీటి బిందువులను పట్టి ఉంచడానికి ఇది సరిగ్గా సరిపోతుంది.
అంతేగాక, ఒక కొత్త కుటుంబానికి సురక్షితదాయకంగా కూడా ఉంటుంది.
ఇరవై చిన్నచిన్న పీత పిల్లలు,
ఒక్కొక్కదాని పరిమాణం ఒక ఇసుక పొలుకు అంత కూడా ఉండదు.
తర్వాతి మూడు నెలల వరకు,
వారి చిన్ని నత్త యొక్క గవ్వ ఇంట్లో దాని పిల్లలకి అది ఆహారాన్ని అందిస్తూ,
నీటిలో సురక్షితంగా ఉంచుతుంది.
తుఫాను కాలం ముందుకు సాగే కొద్దీ గాలిలో తేమ శాతం ఎంత ఎక్కువగా అవుతుందంటే,
కొకీ కప్పలకు గుడ్లను పెట్టడానికి నీటి అవసరమే ఉండదు.
ప్రాణం అనే అద్భుతం ఏకైక కణంతో మొదలవుతుంది.
కార్యబద్ధ తండ్రి కప్ప వాటి పరిరక్షణా బాధ్యతను తీసుకుంటుంది.
అది కేవలం ఒక స్ట్రాబెర్రీ అంత పరిమాణంలోనే ఉంటుంది,
కానీ ప్రమాదం ఏ స్థాయిలో ఉన్నా తన గుడ్లను కాపాడటానికి అది ఏ మాత్రం శంకించదు.
ఒక ఆకలితో ఉన్న నత్త...
అది కప్పకి రెండింతల పరిమాణంలో ఉంది.
కప్ప దాని గుడ్లను కదపలేదు.
తప్పించుకొనే మార్గమే లేదు.
ఎదురు తిరిగి పోరాడుతుంది...
కానీ నత్త పట్టు విడవడం లేదు.
ఈ ధీర తండ్రి కప్ప, ఇంకా రెండు వారాలు తన గుడ్లకు కాపలాగా ఉండాలి,
ఆలోపు దాని గుడ్లు పొదుగుతాయి.
ఆడ హమ్మింగ్ బర్డ్ ఒక కొత్త తోడు కోసం వెతుకుతోంది.
అంతటి చిన్న మగ పక్షి దొరకడమంటే కష్టమే.
ఆ మగ పక్షికి అది కనబడాలని ఎంతో కోరికగా ఉంటే తప్ప.
ఆడ పక్షిని మెప్పించాలంటే మగ పక్షి బాగా కష్టపడాల్సి ఉంటుంది.
చిన్నారి డాన్సర్.
ఎట్టకేలకు, సహనం విజయాన్ని అందిస్తుంది.
త్వరలోనే అది తల్లి కాబోతుంది కనుక, అదొక కొత్త గూడును కట్టాల్సిన అవసరముంది.
ఆ గూడును అట్టిపెట్టి ఉంచడానికి సాలెగూళ్లు బంకగా చక్కగా ఉపయోగబడతాయి.
పునాదులను అల్లుతూ అది గూడును నిర్మించే పనిని ప్రారంభిస్తుంది.
ఇక కొద్ది రోజులలోనే,
తన విలువైన గుడ్లను సంరక్షించడానికి గూడు సిద్ధమైపోతుంది.
కానీ సముద్రంలో... ఏదో పెద్దదే ప్రాణం పోసుకుంటోంది.
ఎడాది పొడుగునా సముద్రపు ఉష్ణోగ్రత పెరిగేకొద్దీ,
అవి అతి భయంకరమైన తుఫానులు పుట్టడానికి ఆజ్యం పోస్తాయి.
అంతటి తీవ్రమైన వాతావరణానికి కూడా తట్టుకొని నిలబడి ఉండేలా
కరీబియన్ ఆనోల్ బల్లులు రూపాంతరం చెందటం అబ్బురపరిచే విషయం.
గాలులు గంటకు 200 కిలోమీటర్ల వేగంతో వీచినా కూడా
వాటి పొడవైన పాదాల సాయంతో అవి గట్టిగా పట్టుకొని ఉండగలవు.
కానీ ఈ తుఫాను తీవ్రత అంతకంతకూ పెరుగుతూనే ఉంది.
ఇది డోరియన్ తుఫాను.
ఈ తుఫాను కాన్సాస్ నగరమంత పెద్దది.
ప్రపంచంలోని అత్యంత తీవ్రమైన వాతావరణ ఘటనలు చోటుచేసుకున్నప్పుడు...
చిన్ని జీవులు వాటికి ఎదురొడ్డి నిలవలేవు.
గాలుల వేగం గంటకు 300 కిలోమీటర్లకు చేరుకుంది.
ఇంత తీవ్ర స్థాయిలో ఉన్నప్పుడు తాకితే, విధ్వంసం తప్ప ఏమీ మిగలదు.
ప్రతీ సంవత్సరం, తుఫానులు కరీబియన్ ప్రాంతాన్ని అతలాకుతలం చేస్తాయి.
కానీ వేల సంఖ్యలో ఉన్న దీవులలో, కొన్ని మాత్రమే నష్టాన్ని చవి చూస్తాయి.
ఎవరు బతికి బయటపడతారనేది అదృష్టం మీద...
పరిమాణం మీద ఆధారపడి ఉంటుంది.
తుఫాను నుండి తలదాచుకోవడంలో, అలాగే త్వరగా కోలుకోవడంలో ఎక్కువగా
చిన్ని ప్రాణులకే మంచి అవకాశం ఉంటుంది.
తుఫాను ఋతువు మధ్యలో, ఏది ఏమైనా కానీ,
హర్మిట్ పీతలు సముద్ర తీరానికి వెళ్తాయి.
అమావాస్య రాగానే వారి మూకుమ్మడి ప్రయాణం ఆరంభమవుతుంది.
మూడు రోజుల లోపల వేల సంఖ్యలో అవి చేరుకుంటాయి.
అన్నీ ఆడవే, వాటి వద్ద గుడ్లు ఉన్నాయి.
అవి నీటిని తాకిన మరుక్షణం...
గుడ్ల నుండి పిల్లలు బయటకు వచ్చేస్తాయి.
కొన్ని లక్షల సూక్ష్మ లార్వాలు సముద్రంలో కలిసిపోతాయి.
అవి పెరిగే కొద్దీ నీటి ప్రవాహంతో పాటు ప్రయాణిస్తాయి...
తగిన సమయం వచ్చినప్పుడు తీరానికి వచ్చి
కొత్త ప్రాంతాలను తమ ఆవాసంగా మలుచుకుంటాయి.
కరీబియన్ దీవులలో పరిమితంగా అందుబాటులో ఉండే అవకాశాలను
చక్కగా సద్వినియోగపరుచుకునేది చిన్నిచిన్ని ప్రాణులే.
కొకీ కప్ప పిల్లలు ఇప్పుడు సంపూర్ణ ఆకారాన్ని సంతరించుకున్నాయి...
బయటపడటానికి సిద్ధంగా ఉన్నాయి.
తమ తండ్రి కార్యబద్ధత
ఇంతటి భారీ ప్రపంచంలోకి అవి వచ్చి, తమ సొంతంగా తాము జీవించగలిగేలా
అవకాశం ఇచ్చింది.
ఈ తల్లి పక్షి సహనం తనకు ఒక కొత్త జీవితాన్ని ప్రారంభించే అవకాశం ఇచ్చింది.
ఒక కొత్త తరానికి చెందిన చిట్టి చిటి అద్భుత జీవులు...
ఈ జీవులు ఈ అద్భుతమైన దీవులలో తప్ప...
ఇంకెక్కడా కనబడవు.
ఉపశీర్షికలు అనువదించినది: అలేఖ్య